ལན།ང་རང་གིས་ཕྱི་གླིང་གི་རོལ་ཆ་ལ་སྦྱང་པ་ཡིན་ལ།བསྟན་འཛིན་ངག་དབང་ལགས་ཀྱིས་བོད་པའི་སྲོལ་རྒྱུན་རོལ་ཆའི་སྐོར་སྦྱང་པ་རེད།དེར་བརྟེན།ང་ཚོས་གཞས་གསར་པ་བཟོ་སྐབས་ངས་ནུབ་ཕྱོགས་ཀྱི་རོལ་ཆའི་ཐོག་ནས་རོལ་དབྱངས་བཟོས་པ་དེར་ཁོང་གིས་བོད་པའི་རོལ་དབྱངས་བཅུག་སྟེ་ཡག་པོ་ཡོང་གི་འདུགགལ་སྲིད་ང་ཚོ་ཚང་མ་བོད་པའི་སྲོལ་རྒྱུན་རོལ་ཆའམ་ཡང་ན་དེང་དུས་ནུབ་ཕྱོགས་ཀྱི་རོལ་ཆ་གཅིག་པུ་མ་གཏོགས་ཤེས་ཀྱི་མེད་ན་ཡར་རྒྱས་དེ་ཙམ་འགྲོ་ཐུབ་རྒྱུ་མ་རེད།ང་ཚོས་ཆེད་སྦྱོང་བྱེད་ས་མ་འདྲ་བ་ཡིན་པས།དམིགས་བསལ་དཀའ་ངལ་གང་ཡང་འཕྲད་མ་བྱུང།ཡིན་ཡང་གཞས་གཅིག་པུ་ལ་བརྟེན་ཏེ་རང་གི་འཚོ་བ་སྐྱེལ་རྒྱུ་ཁག་པོ་རེད།ང་ཚོའི་རོལ་དབྱངས་ཚོགས་པར་ཆ་བཞག་ན་མི་བཞི་ཡོད་པ་རེད།གཞས་སྣ་འཁྲབ་སྟོན་ཙམ་ལ་ཡང་འགྲོ་སོང་ཆེན་པོ་ཞེ་དྲག་རེད།ང་ཚོས་གཞས་བཏང་བ་ཙམ་མིན་པར་མཉམ་དུ་རོལ་ཆ་དངོས་སུ་དཀྲོལ་གྱི་ཡོད།རོལ་ཆ་སྒྲ་འཇུག་བྱས་ཏེ་གཞས་བཏང་བ་ལྟ་བུ་མ་རེད།གཞས་གཏོང་རྒྱུར་འགྲོ་སོང་ཆེན་པོ་ཡིན་པས།གཞས་གཏོང་ཆེད་དུ་མགྲོན་འབོད་བྱེད་མཁན་དཀོན་པོ་རེད།སྐབས་རེ་གཞོན་ལྷན་སོགས་ཚོགས་པ་ཁག་དེ་འདྲའི་དཔལ་འབྱོར་མཁོ་སྒྲུབ་ཆེད་གཞས་གཏོང་གི་ཡོད་ཀྱང་།རོལ་དབྱངས་ཚོགས་པ་ལ་ཁེ་བཟང་ཆེན་པོ་རག་རྒྱུ་མེད་དུས་རོལ་དབྱངས་ཚོགས་པ་དེ་མུ་མཐུད་རྒྱུན་གནས་བྱེད་ཐུབ་རྒྱུ་ཁག་པོ་མཐོང་གི་འདུག